**IMATRAN RATSASTAJAT RY:N VUOSIKERTOMUS 2018**(Perustettu 9.9.1982)

**Hallitus ja henkilöstö**

Seuran hallituksen kokoonpano oli vuonna 2018 seuraava: puheenjohtaja Tarja Juotasniemi-Rutanen, varapuheenjohtaja Anu Jousinen ja sihteeri Salla Rämö. Muut hallituksen varsinaiset jäsenet olivat rahastonhoitaja Tiina Lamberg, jäsensihteeri Katri Savinainen, Kati Meskanen sekä Venla Helenius. Varajäseninä olivat Erja Liukka ja Anu Siuvatti sekä nuorisojäsen Noora Simpanen. Hallituksen kokouksia oli vuoden aikana 16 kappaletta.

Tarja Juotasniemi-Rutanen valittiin jatkamaan puheenjohtajana myös vuodelle 2019.

Seuran kirjanpidosta vastasi Tili- ja isännöinti Eine Pellinen ja toiminnantarkastajana toimi Saara Kippo, vuoden 2017 tarkasti Anne Savolainen.

Ratsastuskoulun opetuksesta vuonna 2018 vastasivat Anu Jousinen, Iina Kilpi, Heli Arponen, Jenni Kaljunen ja Niina Oikkonen, tuuraajina Venla Helenius sekä Marika Tainio.

Yhteydenpitoon opettajien välillä käytettiin seuran Facebook-opettajaryhmää

Jenni Karjalainen työskenteli vakituisena tallityöntekijänä. Tuuraajina Venla Helenius, Salla Rämö, Krista Pekkala ja Heli Arponen. Kaupungin kesätyöseteleillä palkattiin kolme nuorta. Tallissa oli syksyllä myös TET-harjoittelijoita. Krista Pekkala, Salla Rämö, Venla Helenius, Ida Laine ja Aida Lamberg tekivät aamu- ja päivävuoroja sekä siivosivat karsinoita Jennin tueksi tallin ollessa täysi. Ilta- ja viikonloppujen syöttö- ja karsinavuoroista huolehti em. lisäksi joukko nuoria syöttäjiä.

Työntekijöiden ja syöttäjien palkka-asioista vastasi Kati Meskanen.

Tallin esimiehenä toimi maaliskuuhun asti Kati Meskanen, jonka jälkeen esimiehenä jatkoi Erja Liukka.

Vuoden 2018 lopussa seuralla oli jäseniä yhteensä 176. Jäsenistä junioreita oli 90 (joista perhejäseniä 26 ja kannatusjäseniä 2) ja senioreita 86 (perhejäseniä 12).

**Opetus ja valmennus**

Kevätkaudella maanantain, torstain ja perjantain oppilaita opetti Anu Jousinen (Banketti Tmi). Tiistain ja keskiviikon opetuksesta vastasi Iina Kilpi (Ratsupalvelu Iina Kilpi Tmi) ja lauantain Jenni Kaljunen. Syyskaudella Anu Jousinen vastasi tuntien pidosta tiistaisin, torstaisin ja perjantaisin. Maanantain, keskiviikon ja lauantain tunnit piti Heli Arponen (HevosPointti Heli Arponen). Niina Oikkonen (Tmi Wäärä Laukka) veti perjantai-aamupäivisin aikuisille suunnattua lady-tuntia molemmilla kausilla. Syyskaudella tarjottiin myös yksityis- ja erityisopetusta (Heli, Niina).

Ratsastustunnit pidettiin ulkokentillä, maneesissa ja maastossa.

Seuran hevoset olivat laitumella noin 4-5 viikkoa kesä-heinäkuussa.

Lapsille pidettiin ponikerhoja. Ulkopuolisia valmennuksia oli tarjolla usein, esimerkiksi Päivi Kinnusen kouluvalmennukset, Nina Lindqvistin klassisen ratsastuksen valmennukset, Petri Tolmusen estevalmennukset, Jussi Ahtiaisen kouluvalmennukset sekä Aira Toivolan ratsastuspilates-valmennukset. Seuran oppilaille tarjottiin mahdollisuus osallistua opetushevosilla säännöllisesti Päivi Kinnusen kouluvalmennuksiin.

Etelä-Karjalan Liikunta ja Urheilun (EKLU) leirejä järjestettiin hiihtolomalla ja kesällä.

Seuran hevoset vuonna 2018 olivat: Raadik, Hasler, Whisper, Karmena, Vindaris, Hoblik, Klever kesäkuusta alkaen, Pin Rock's Anjelina Jolie kesäkuusta alkaen.
Ponit olivat: Missi, Lucy, Kaya, Smilla's Bambigirl.

Ylläpitoa vastaan tuntikäytössä olivat: My Butterfly, Rajalan Loikkari, Wildbaere vielä tammikuun, Villam huhtikuuhun asti, Ruuben heinäkuulle, Usvaniityn Helmeri helmikuusta kesäkuuhun sekä elokuusta marraskuuhun.

Seuran hallinnassa olevien hevosten lisäksi tuntikäytössä oli satunnaisesti yksityisten omistamia ratsuja.

**Toimitilat**

Toiminta tapahtui edellisvuosien tapaan Maneesikuja 4:ssä. Toimitilat, joista on remontoitu talli ja toimistotilat, on vuokrattu Imatran kaupungilta vuonna 1989. Toiminta tapahtuu kaupungin omistamalla vuokra-alueella, jonne rakennettiin ratsastusmaneesi 1997. Tarhat ja kaksi ratsastuskenttää valaistuksineen on rakennettu aiemmin. Uusin ja kolmas ulkokenttä saatiin vuonna 2013 jalkapalloilijoiden entisen kuplahallin paikalle.

Ensimmäinen tallilaajennus oli 1994, jolloin vanhan puolen etupuolelle rakennettiin 4-5 karsinaa lisää ja kuivikekatos. Tallia laajennettiin seuraavan kerran rakennuksen sisällä 1998 (uusi puoli). Vuonna 2007 hankittiin kaksi kahden hevosen siirrettävää ulkokarsinaa. Kiinteistö OY Pallomaneesin tilat on saatu Imatran ratsastajien käyttöön. Tallirakennukseen kuului myös asunto (huone, keittiö, pesuhuone ja varasto), joka on kunnostettu tallin toimistoksi ja henkilökunnan tiloiksi. Vuonna 2013 seura sai käyttöönsä Pasan entiset toimisto- ja pukuhuonetilat ja ne remontoitiin kanttiini- ja kokoustiloiksi (Passage).

Vanhan puolen nykyiset karsinat täyttävät EU-direktiivin kriteerit nykyisten hevosten käytössä v 2013-2014 remonttien jäljiltä. Muita vanhan puolen karsinoita laajennetaan ja väliseiniä uusitaan, mikäli hevostilanne vaatii isompia karsinoita. Myös uuden puolen karsinat täyttävät vaatimukset.

Alueella sijaitseva peltimaneesi myytiin v. 2005 Imatran Kennelkerholle koiraharrastukseen. Autojen parkkialue rakennettiin vuonna 2007 Maneesikujan varteen. Vuonna 2009 rakennettiin uusi, EU-määräysten mukainen betonilantala (johon ei saatu EU-rahoitusta). Samalla siistittiin ko. tallin takana oleva alue istutuksia varten ja pyörätien varteen istutettiin pylvästuija-rivistö, jota huollettiin v 2018 uusimalla kuolleita kasveja.

Vuonna 2018 kunnostettiin edelleen tarhoja ja piha-aluetta, sekä uusittiin osa ulkokatsomosta. Kesäkuussa tallissa tehtiin palotarkastus.

**Hankinnat**

Maneesin pohjaa parannettiin lisäämällä siihen Gtex-optimal kuitua, mikä osoittautui hyväksi ratkaisuksi. Pallokentän pintaan lisättiin kerros varsin hienoa hiekkaa, mikä tuntuu nyt toimivan aiemman kivituhkan seassa.
Seuran varustehankinnat katettiin pääosin käytetyillä varusteilla. Rehu- ja kuivikehankinnoissa valittiin edullisempia vaihtoehtoja aina kun se oli mahdollista laadusta suuremmin tinkimättä.

**Kilpailutoiminta**

Harjoitustason kilpailuja järjestettiin säännöllisesti lähes kuukausittain sekä koulu- että esteratsastuksessa. Luokissa huomioitiin erityisesti myös pienimmät ratsastajat tarjoamalla heille sopivia luokkia. Kilpailuja järjestettiin myös yhteistyössä muiden seurojen kanssa, suurimpana ponnistuksena kuuden osakilpailun Seuracup, jossa kolme este- ja kolme kouluratsastusosakilpailua.

**Kehitystoiminta**

Iran toiminnan seurannan ja kehittämisen tukena on Sporttisaitti nettisovellus. Sivusto mahdollistaa mm. hallituksen toimintaan liittyvän dokumentaation tallentamisen ja sähköisen viestinnän tehostamisen julkisten nettisivujen lisäksi. Sivuston tarjoamia mahdollisuuksia on hyödynnetty jo varsin monipuolisesti.

Seura on auditoitu Tähtiseuraksi Lasten- ja nuorten -osa-alueella. Valmistelut aloitettiin myös aikuiset osa-alueen auditointiin seuraavan tarkastuskerran yhteydessä. Toiminnan tavoitteena on ylläpitää seurassa yhteistä toimintatapaa ja periaatteita, joilla laadukasta lasten ja nuorten sekä aikuisten toimintaa voidaan toteuttaa. Tähtiseurakriteerit toimivat seuran kehittämisen apuna ja laadun arvioinnin työkaluna.

Vuoden 2017 lopulla ratsastustuntien hallinnointiin otettiin vuodelle 2018 käyttöön Hopoti maksu- ja varausjärjestelmä, joka tarjoaa oppilaille ja heidän huoltajilleen mahdollisuuden varata ja peruuttaa tunteja omatoimisesti. Myös hevosten jako ratsastajille ja kaikki tilastoinnit sekä maksut hoituvat Hopotissa. Tähän käyttöönottoon päästiin mukaan SRL:n (Suomen Ratsastajainliitto) pilottina, mikä tarkoittaa muun muassa osallistumista kehittämiseen mutta myös alhaisempaa maksuprovisiota. Vuonna 2018 seuran edustajia osallistui Hopotin seurapilottiin, jossa suunniteltiin palvelun kehittämistä palvelemaan tallien lisäksi myös seuratoimintaa.

Hopoti on helpottanut tuntitoiminnan ja ilmoittautumista vaativien tapahtumien järjestelyjä. Myös tunti- ja kausimaksujen käsittely on nyt automaattisesti helpompaa. Käyttäjät ovat pääsääntöisesti olleet hyvin tyytyväisiä Hopotiin. Suurimmat haasteet ovat olleet käytön aloittamisen vaativan henkisen kynnyksen ylittämisessä, missä seuran edustajat samoin kuin Hopotin erinomainen käyttötuki ovat tukeneet käyttäjiä mahdollisimman paljon.

Loppuvuodesta 2018 seura järjesti nettisivuillaan asiakastyytyväisyyskyselyn, jonka palaute oli pääsääntöisesti positiivista. Pieniä esiin tuotuja kehittämiskohteita on pyritty toteuttamaan mahdollisimman pikaisesti.

Yksityishevosten omistajien kanssa pidettiin palaveri ja syöttäjäpalavereita pidettiin tarpeen mukaan vakinaisille syöttäjille.

**Muu toiminta**

Kesällä pidettiin päiväleirejä sekä kursseja. Maaliskuussa järjestettiin irtohypytystapahtuma. Hiihtolomaviikolla seura tarjosi Hope Ry:n lapsille paikkoja ratsastustunneille ja tenavapäivään. Koulutuksia tarjottiin myös aikuisille, kuten Kari Vepsän ongelmahevosen käsittelynäytös sekä Katariina Alongin istuntakurssi, joissa osallistujina oli sekä nuoria että varttuneita. Joululomalla järjestettiin aktiivi- ja tenavapäiviä.

Toukokuussa seura järjesti avoimet ovet, joiden ohjelmaan kuului ponikärryajelua, talutusratsastusta, naamiaiskilpailu, leikkejä, kahvitarjoilu sekä kanttiini.

Osallistuimme syksyllä Niskalammen asukasyhdistyksen pihakirppis-tapahtumaan järjestämällä kahvion, avoimet ovet ja hevosaiheista toimintaa sekä tarjoamalla myyntipaikan yhdeksälle kirppismyyjälle.

Seura järjesti kevättalkoot, maastoestetalkoot sekä pienempiä talkoita.

Kilpailusääntökoulutukset tarjottiin sekä koulu- että esteratsastukseen.

Seuran toimesta järjesteltiin tarjolle myös hevosten osteopaattista hoitoa ja muita hoitopalveluita kuten akupunktio-, hermorata- ja laserhoitoja, joiden vaikutuksista järjestettiin myös yleisöluento.

Lokakuussa järjestettiin bussiretki Helsinki International Horse Showhun. Sinettiseurapalkinnon turvin kyyti pystyttiin tarjoamaan seuran jäsenille, ulkopuolisilta otettiin korvaus.

Marraskuussa oli vuorossa perinteinen Halloween-pukuratsastustapahtuma kisailuineen ja joulukuussa vietettiin tallilla tuttuun tapaan lämminhenkinen puurojuhla palkitsemisineen. Hallitus kokoontui kauden aikana 17 kertaa. Kevätkokous pidettiin 17.10.2018 ja syyskokous 25.11.2018.